Cold Response

Cold Response on useiden Naton rauhankumppanuusharjoitusten yhteisnimitys, joita on järjestetty pohjois-Norjassa. Harjoituksista ensimmäinen oli Norjan suurin vuonna 2006 järjestetty sotaharjoitus. Siihen osallistui noin 10 000 sotilasta yhdestätoista maasta. Se oli Norjan kansallinen harjoitus, johon kutsuttiin kaikki Nato-maat. Toinen harjoitus pidettiin maaliskuussa 2007 ja kolmas maaliskuussa 2009. Neljäs harjoitus pidettiin 17. helmikuuta – 4. maaliskuuta 2010, ja siihen osallistui noin 8 500 sotilasta neljästätoista maasta. Viides harjoitus järjestettiin 12.–23. maaliskuuta 2012, ja siihen osallistui yli 16 000 sotilasta 15 maasta.

Cold Response 2012 
Vuoden 2012 harjoitusten aikana norjalainen Hercules-kuljetuskone törmäsi Kebnekaise-vuoren rinteeseen Ruotsissa. Koneessa olleet viisi sotilasta saivat surmansa.

Lähteet

Aiheesta muualla
Försvarsmaktens information om övningen 2010

Nato
Norjan puolustusvoimat